# Referat

|  |  |
| --- | --- |
| **Dato** | 23.06.2020 |
| **Til** | Siv Svendsen, IMNJulie Nordahl, ISLJanne Madsen, IPEDEvy Olsnes, Tjenestemannsrepresentant (Parat)Thomas Dyrland, ADMHilde Kilen, ADMTrine Ørbek, IPEDJulie Nordaune, student |
| **Fra** | Kirsti Rosenvold Bruun, Studieporteføljeprosjektet |
| **Kopi** | Peer Sverre Andersen, Prosjektleder Studieporteføljeprosjektet |

**Referat fra arbeidsgruppemøtet i Porsgrunn, Deltabygget 17.06.20**

Det var sendt ut underlagsdokumenter i forkant av innkallingen. Det er viktig at underlag/saksdokumenter kommer ut så tidlig å som mulig slik at en har god mulighet for forberedelse til møtet.

Kirsti innledet med status for arbeidet i prosjektgruppen og den nye framdriftsplanen som tilsier et sluttprodukt fra prosjektgruppa 15.12.20 og levering av innspill fra arbeidsgruppen den 15.08.20. (KRB anmrk: To av arbeidsgruppene har fått utsettelse.)

Referatet er strukturert rundt spørsmålene arbeidsgruppen fikk til behandling og refleksjon:

**Overordnet mål for arbeidet i arbeidsgruppen: vurdering av studieporteføljen på HIU fram i tid i Porsgrunn:**

Arbeidsgruppen ønsker en konkret svar fra prosjektgruppen på følgende spørsmål:

1. Er det bestemt at BLU og/eller GLU skal tilbys på færre campus enn i dag? (Antall studiesteder er vedtatt av styret i USN.)
2. Er det aktuelt å beholde BLU og GLU på alle studiestedene utdanningene tilbys i dag, ved å gjøre andre grep i studieporteføljen?

Arbeidsgruppen melder om at det er viktig at det gis tydelige svar på dette. Det vil gi premissene for videre diskusjon i arbeidsgruppen framover.

Det er ellers en bred oppfatning i gruppa om at HIU må vurdere videreføring av mindre studier som ikke har nok studenter. Det etterlyses konkrete kriterier for å beholde enkeltstudier. Her bør prosjektgruppa være mer konkret i hvilke føringer som skal ligge til grunn for at et studie skal videreføres. Forslag om at det utarbeides en ROS- eller SWOT-analyse for studiene.

1. **Gjennomgang av søkertall og refleksjon rundt det.**

Det er sterk økning i søkertallene til studiene i Porsgrunn for høsten. Det har vært gjort en ekstra innsats med markedsføring i vår, og en antar at det ligger et potensiale i å få søkertallene ytterligere opp gjennom ulike markedstiltak. Både befolkningsgrunnlaget i Grenland og utdanningsnivået i området tilsier at disse utdanningene bør være bærekraftige.

Det antas at nye karakterkrav påvirker rekrutteringen til lærerutdanningene.

Det er jevnt over gode søkertall til lærerutdanningene, men mange faller fra. Det er viktig at fakultetet også ser på gjennomstrømming. Det kom forslag fra arbeidsgruppen om at det legges fram beregninger hvor søkertall, opptakstall og antall uteksaminerte sees i sammenheng for å få et bilde av frafallsprosenten.

1. **Gjennomgang av kompetanseprofil.**

Arbeidsgruppen mener at kompetanseprofil pr studiested ikke er relevant siden fagpersonalet reiser mellom studiestedene for å undervise. I studietilsynsforskriften skal kravene til fagkompetanse knyttes til studiet– ikke til det aktuelle studiested.

Fordi fagpersonalet underviser på flere studiesteder, bør rekrutteringsgrunnlaget i større grad ligge til grunn for videreføring av studier, og ikke det enkelte studiesteds nåværende kompetanseprofil. Grenland har en befolkning på 100 000 innbyggere og hvor befolkningssammensetningen med relativt lavt utdanningsnivå tilsier et stort behov for at lærerutdanning tilbys lokalt.

1. **Gjennomgang av økonomisk bærekraft på programnivå.**

Arbeidsgruppen melder tilbake at beregninger av økonomisk bærekraft må skje i USNs økonomiavdeling.

1. **Vurdering av porteføljen i tilknytning til strategi og campusprofil.**

Det finnes ikke mindre enkeltstudier i Porsgrunn som kan legges ned. Arbeidsgruppen er tydelig på at lærerutdanningene har et viktig samfunnsoppdrag og at disse er en viktig del av USNs strategi som et profesjonsuniversitet. Se også pkt. 2.

Det vises ellers til statistisk sentralbyrå og Khrono hvor det dokumenteres lærermangel i Norge i årene framover.

[https://khrono.no/sanner-laererrekruttering-laereropptak/ssb-laerermangelen-oker/244460](https://eur03.safelinks.protection.outlook.com/?url=https%3A%2F%2Fkhrono.no%2Fsanner-laererrekruttering-laereropptak%2Fssb-laerermangelen-oker%2F244460&data=02%7C01%7CKirsti.R.Bruun%40usn.no%7Cfaa85ffb8bb6458f03e208d812b9ebcf%7Cbc758dd0ab5343729a7ce98a9620862c%7C0%7C0%7C637279937022620424&sdata=5BDXztvlcsVcpuiiRB81bwFBhrE49jISH31p6YQhR0s%3D&reserved=0)

Referatene fra prosjektgruppe og arbeidsgrupper vil bli lagt ut på denne lenka:

<https://blogg.usn.no/spp-hiu/>